ประวัติศาสตร์กัมพูชา - วิกิพีเดีย

# ประวัติศาสตร์กัมพูชา

### จากวิกิพีเดีย สารานุกรมเสรี

ประวัติศาสตร์กัมพูชา

อาณาจักรพนม

## [แก้] เริ่มต้นของอาณาจักรพนม

### [แก้] ปัญหาชื่ออาณาจักร

ช่วงต้นคริสตศักราช รัฐที่สำคัญที่สุดในเอเชียอาคเนย์คืออาณาจักรพนม จีนเรียกว่าฟูนัน ซึ่งคำนี้จีนโบราณเรียกว่า เบยยูณาม ซึ่งไม่มีความหมายใดในภาษาจีน ด้วยเหตุนี้นักค้นคว้าได้พยายามค้นหาว่าฟูนันตรงกับคำว่าอะไร มีบางความเห็นกล่าวว่าฟูนันตรงกับคำขแมร์ว่า ภโนง โดยอ้างว่ากลุ่มชนที่อาศัยอยู่บริเวณที่ราบสูงปัจจุบันเป็นวงศ์เดียวกับขแมร์ อีกอย่างคือรูปสลักบนฝาผนังโบราณได้แสดงว่าขแมร์ในสมัยนั้นใส่เสื้อผ้าและมีจารีตประเพณีบางอย่างเหมือนพวก ภโนง ซึ่งเรื่องนี้ศาสตราจารย์ L.Brumpt ได้ยืนยันว่าขแมร์กับ ภโนง เป็นพวกเดียวกันแน่นอนโดยใช้ผลการศึกษาเรื่อง Hemoglobins ที่ตัวเองได้พิสูจน์ไว้ ยอร์จเซเดส เข้าใจว่า ฟูนัน ตรงกับคำขแมร์โบราณว่า วนม ที่กลายเป็นพนมในปัจุบันโดยยืนยันว่า เสด็จในสมัยนั้นมีฐานันดรนามว่าเสด็จพนม คำขแมร์โบราณว่า โกะรุงวนม ตรงกับคำสันสกฤตว่า บรวตภูบาล หรือ ไสลราช คนจีนก็นำเอาฐานันดรนามนี้ใช้สำหรับเรียกประเทศที่เสด็จทั้งหลายปกครอง E.Aymomier เห็นว่าสมัยโบราณจีนไม่รู้จักแยกแยะคนกับประเทศแต่ใช้ชื่อมนุษย์หรือราชธานีหรือประเทศหรือชื่อฐานันดรนามของผู้นำเรียกรวมๆกันไป ยอร์จเซเดส ได้กล่าวไว้อย่างชัดเจนว่าอธิราชอาณาจักรพนมมีฐานันดรนาม คูลง คือกรุงที่ปัจจุบันมีความหมายว่าเสด็จเสวยราช ดังนั้นฟูนันที่จีนเรียกตามฐานันดรนามของอธิราชอาณาจักรพนมคือ โกะรุงวนม นี่เอง และการที่มีฐานันดรนามอย่างนี้มาจาก พนม (ภูเขา) เป็นสถานที่ที่อธิราชขึ้นไปพบกับพระอิศวร เอกสารจีนกล่าวว่า “พระอาทิเทพเสด็จขี้นพนม โมตัน (Mo-tan) เป็นประจำ พระอิศวรมาที่นั่นเพื่อแสดงมหิทธิฤทธิ์ของพระองค์ พระอธิราชทั้งหลายได้รับพรชัยของพระองค์ และประชาราษฎร์ก็ได้รับความสุขจำเริญด้วยเหตุนี้เอง

### [แก้] ปัญหาที่ตั้ง

ก่อนสงครามโลกครั้งที่ 1 มีความเห็นมากมายเกี่ยวกับที่ตั้งของอาณาจักรพนม เช่น Wilford เชื่อว่ารัฐฟูนันอยู่ตรงประเทศมาเลเซียปัจจุบัน A.Rémusat เชื่อว่าฟูนันเป็นอาณาจักรของจีนตั้งอยู่ตรงประเทศ ตงกึง Klaproth และ Pauthierว่าอยู่ตรงกับ Pégou ประเทศพม่า Dequines ว่าตรงกับเกาะทางตะวันตกของประเทศเสียม Barth ว่าตรงกับหาด เตณาเสสรีม นอกจากนี้นักค้นคว้าบางคนเชื่อว่าอยู่ตรงขแมร์หรือเสียมในปัจจุบัน ในเอกสารจีนได้กล่าวถึงเขตแดนของอาณาจักรพนมไว้ดังนี้ ฟูนันมีระยะ 3000 ลี้จากประเทศ ลีนยี (จามปา)ไปทางตะวันตก ฟูนันมีระยะ 7000 ลี้จาก ตงกึง (Jenan) ฟูนันมีความกว้าง 3000 ลี้ภายหลังขยายดินแดนมีขนาดถึง 5000 หรือ 6000 ลี้ ฟูนันอยู่ตรงอ่าวใหญ่ ฟูนันมีแม่น้ำใหญ่ไหลจากทางจะวันจก (เอกสารบางฉบับว่าพายัพ) แล้วไหลลงสู่ทะเล เมื่อพิจารณา 1ลี้ = 576 เมตร จะได้ระยะทางจาก ลีนยี มาฟูนันเท่ากับ 1728 ก.ม. จะตรงกับประเทศขแมร์ในปัจจุบัน กัมพูชาใต้ และ กลางประเทศไทย อ่าวตามที่ว่าคืออ่าวไทย แม่น้ำใหญ่ที่ว่าคือแม่น้ำโขงหรือเม่น้ำสาบนั่นเอง สรุปก็คือศูนย์กลางรัฐฟูนันอยู่ตรงที่ราบด้านใต้แม่น้ำโขง ซึ่งจุดนี้นักค้นคว้าเห็นพ้องต้องกัน แต่อย่างไรก็ตามยังไม่มีการยืนยันได้ว่าที่ตั้งแห่งแรกของอาณาจักรนั้นอยู่ที่ใด

| ประวัติศาสตร์กัมพูชา เป็นบทความเกี่ยวกับ ประวัติศาสตร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ประวัติศาสตร์กัมพูชา ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B0/%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%81%E0%B8%B1%E0%B8%A1%E0%B8%9E%E0%B8%B9%E0%B8%8A%E0%B8%B2.html".

หมวดหมู่: บทความเกี่ยวกับ ประวัติศาสตร์ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา